తంగిరాల సౌమ్య

తంగిరాల సౌమ్య ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె  2014, 2024లో నందిగామ నియోజకవర్గం నుండి ఎమ్మెల్యేగా గెలిచింది.   

సౌమ్య నందిగామ నుండి ఎమ్మెల్యేగా గెలిచి శాసనసభలో నందిగామ నియోజకవర్గ తొలి మహిళ శాసనసభ్యురాలుగా రికార్డు సృష్టించింది.

జననం, విద్యాభాస్యం
తంగిరాల సౌమ్య ఆంధ్రప్రదేశ్ రాష్ట్రం, కృష్ణా జిల్లా , నందిగామలో జన్మించింది. ఆమె  విజయవాడలో శ్రీ చైతన్య కాలేజీలో ఇంటర్మీడియట్ , ఏలూరు లోని సీఆర్ రెడ్డి కాలేజీలో బిటెక్ పూర్తి చేసింది.

రాజకీయ జీవితం
తంగిరాల సౌమ్య ఎమ్మెల్యే తంగిరాల ప్రభాకరరావు కుమార్తె. తంగిరాల ప్రభాకర్ రావు 2014 సార్వత్రిక ఎన్నికల్లో నందిగామ నుండి ఎమ్మెల్యేగా గెలిచాడు. ఆయన  ఆకస్మిక మరణంతో ఈ స్థానానికి ఉపఎన్నిక జరిగింది. తంగిరాల సౌమ్య 2014లో నందిగామ అసెంబ్లీ నియోజకవర్గ ఉప ఎన్నికల్లో తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి బోడపాటి బాబురావు పై  74,827 ఓట్ల మెజారిటీతో 16 సెప్టెంబర్ 2014న ఎమ్మెల్యేగా గెలిచింది. ఆమె నందిగామ నియోజకవర్గ తొలి మహిళ శాసనసభ్యురాలుగా గెలిచి రికార్డు సృష్టించింది. ఆమె 18 సెప్టెంబర్ 2014న ఎమ్మెల్యేగా ప్రమాణస్వీకారం చేసింది.

తంగిరాల సౌమ్య 2019 సార్వత్రిక ఎన్నికల్లో టీడీపీ తరపున పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి డాక్టర్ మొండితోక జగన్‌మోహనరావు పై 10881 ఓట్ల తేడాతో ఓడిపోయింది. ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో  నందిగామ నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి డాక్టర్ మొండితోక జగన్‌మోహనరావుపై 27395 ఓట్ల తేడాతో గెలిచి రెండోసారి ఎమ్మెల్యేగా అసెంబ్లీకి ఎన్నికై, నవంబర్ 12న శాసనసభలో విప్‌గా నియమితురాలైంది.

మూలాలు

వర్గం:కృష్ణా జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2024)
వర్గం:తెలుగుదేశం పార్టీ రాజకీయ నాయకులు